Ditsem Nuus - Displaying items by tag: VAB
Verklaring oor Orania
Wat betref die polemiek in die media en op sosiale media rakende beweerde finansiële onreëlmatighede in die Orania Beweging, word Ditsem Nuus as Orania-gebaseerde koerant deur lesers om kommentaar gevra. Daarom kan ons die situasie nie ignoreer nie en lewer derhalwe soos volg kommentaar:
Eerstens dien daarop gewys te word dat die Orania Beweging en Orania twee verskillende Identiteite is, wat struktureel losstaan van mekaar. Die Orania Beweging met sy besondere geskiedenis funksioneer vandag met sy eie personeel en finansies as ŉ selfstandige promosieliggaam van Orania. Die dorp as sulks word besit en bestuur deur Vluytjeskraal Aandeleblok (VAB), wat as amptenary het die Orania Dorpsraad en wie se finansies afsonderlik staan van die Orania Beweging. Dan is daar nog die Orania Verteenwoordigende Raad (OVR) as oorkoepelende plaaslike owerheid oor Orania dorpsgronde plus verskillende aangrensende gebiede bekend as die Groter Oraniagebied. Dus is die Orania Beweging slegs ŉ kleiner eenheid binne die groter Orania-opset.
Tweedens, wat die beweringe rakende Orania Beweging betref, sê ons die volle finansiële prentjie moet openbaar word ter wille van volkome deursigtigheid. Sou daar negatiewe reperkussies uitkom, moet die reg sy gang gaan, sonder aansiens des persoons. Dit is al hoe die huidige polemiek te ruste gelê sal kan word.
Derdens, vir die rekord, Ditsem Nuus is ŉ onafhanklike koerant onder alleeneienaarskap sedert sy ontstaan in 2008 en het tans sy kantoor te Orania.